google/wiki40b huggingface dataset:
Moss brannstasjon

Moss brannstasjon er en brannstasjon med adresse Tykkemyr 2, noe de har hatt siden 2004. Før dette lå brannstasjonen i Vogts Gate 11.
Moss fikk sitt første brannkorps i 1767. Den eldste brannvakten ble opprettet i 1825 i Bjerget 31 med en vekterstab på fire-fem mann. Den besto av et enkelt skur og en brannkanon på den gamle granittplattformen. Kanonen ble avfyrt når det var brann. Vanligvis avfyrte man ett skudd, men to hvis det var storbrann. Den gamle brannvakta på Bjerget ble revet i 1949. 
Byens første ordentlige brannstasjon ble bygget i 1876 i Vogts gate 11, da byen hadde fått nytt vannverk. Den gule trebygningen fikk utsiktstårn så man kunne se store deler av byen, og kanonen ble flyttet dit. I 1896 var det brann. Betjeningen glemte bare å ta treproppen ut av munningen på kanonen før de fyrte av: proppen føk ut, og i vid bue over øvre bydel før den suste inn gjennom et husvindu, i den senere Vogts gate 22. Det var siste gangen brannkanonen ble brukt. I 1917 solgte kommunen kanonen til opphugging, men den ble kjøpt av private som plasserte den på Skarmyrfjellet. 
Byen fikk sin første brannbil i 1925, men fortsatt ble det brukt hester frem til 1937 for å frakte slukningsmateriell til brannstedene. I 1963 fikk stasjonen en tidsmessig utvidelse med mannskapsrom og garasjer mot Vogts gate.
Ring 2 (København)

Ring 2 eller bare O2 er navnet på den ringvei som i København omkranser de sentrale brokvarterer samt Københavns indre by.
Ringveien går i nord fra Tuborgvej mot øst, dreier mot syd ved Strandvejen, følger en sydlig rute langs Øresund ved Strandpromenaden, Kalkbrænderihavnsgade. Herfra går den over i Øster Voldgade, skilles i to ved St. Kongensgade og Bredgade, Holmens Kanal, Christians Brygge, Kalvebod Brygge, Vasbygade, i vestlig retning langs Ellebjergvej, Folehaven, nordlig retning langs Vigerslevvej, Ålholmvej, Grøndals Parkvej, Rebildvej, Hulgårdsvej, Tomsgårdsvej hvoretter den igjen møter Tuborgvej. Samlet distanse er rundt 26 km.
På mange av strekningene kan man kjøre opp til 60 km/t og enkelte steder 70 km/t.
I 2010 vedtok Københavns Borgerrepræsentation projektforslaget for en ny veiforbindelse mellom Helsingørmotorvejen og Svanemøllehavnen, kalt Nordhavnsvej. Denne skal stå ferdig ultimo 2015, og vil bli en del av Ring 2.
Cetimaique

Utseende

En middelsstor, avlang og slank, gulbrun trebukk. Pronotum har tre svarte flekker, de på sidene er nyreformede. Dekkvingene har to par ovale, gulhvite flekker, kantet med svart. Antennene er tynne og en del lengre enn kroppen. Pronotum er avrundet sekskantet, noe bredere enn langt, dekkvingene jevnbrede, med en liten tann i spissen. Beina er middels lange, nokså slanke.

Utbredelse

Arten er bare kjent fra Brasil (Espirito Santo).
Tiller

Tiller er et område og sogn i bydelen Heimdal i Trondheim kommune. Stedet var frem til 1964 en egen kommune.
Tiller kirke er sognekirke i Tiller sogn i Heimdal prosti. Det 24 km² store sognet omfatter de delene av stasjonsbyen Heimdal som ligger øst for jernbanen, og østover til Nidelva. Med formannskapslovene av 1837 var Tiller sogn en del av Klæbu formannskapsdistrikt, men ble utskilt som en egen landkommune med 533 innbyggere i 1899. I 1964 ble Tiller, Leinstrand, Byneset og Strinda innlemmet i Trondheim kommune. Tiller kommune hadde på dette tidspunktet 3 595 innbyggere.
Europavei 6 passerer gjennom Tiller fra nord til sør, og forbinder Trondheim med Melhus. En ny firefelts vei ble bygd i perioden 2011-2019. Første fase stod ferdig i 2013, mens resten ble åpnet senhøsten 2019. Tiller har store næringsarealer med blant annet kjøpesentre og rundt 300 bedrifter, særlig i Tillerbyen (tidligere Heimdalsmyra). Blant kjøpesentrene i dette området er City Syd det mest kjente. Ellers kan en nevne Tillertorget og StorM Senteret.
På Tiller finnes Rosten, Tonstad og Hårstad skoler, med til sammen rundt 1 100 elever, Nidaros Idrettsungdomsskole, Tiller videregående skole og Kristen videregående skole Trøndelag (KVT).
Den organiserte idretten er underlagt Tiller Idrettslag.
Tiller er plass til flere religiøse bygg og fasiliteter som: Tiller kirke, Birgittaklosteret, et katolsk nonnekloster, Rikets Sal tilhørende Jehovas Vitner, og det buddhistiske Chua Don Hau Tempelet.
Bulldozer Film

Musikkvideoer

Selskapet har produsert en rekke musikkvideoer for både norske og internasjonale artister, blant annet Calvin Harris , Madcon og Kaada  For sin film for Stavanger Symfoniorkester ble selskapet nominert til UK Music Video Awards.

TV-serier

Bulldozer Film har produsert TV-serier for NRK, Discovery Channel og VGTV, primært med vitenskapelig innhold, og med flere av Norges mest profilerte vitenskapsformidlere som programledere, blant annet Med livet som innsats (NRK, 2016) med Andreas Wahl, Kampen om livet (NRK, 2017) og Jakten på verdens største tall (VGTV, 2013) med Jo Røislien, og Sushi og kjernekraft (VGTV, 2015) med Sunniva Rose. 
Med livet som innsats vant Gullruten for beste livsstilsprogram i 2016, ble nominert til Best Factual Entertainment Format av C21 Media i 2017 og har blitt solgt som format til en rekke land, blant annet Danmark, Sverige, Australia og USA. Kampen om livet har blitt solgt som readymade til Sverige og DR i Danmark. Jakten på verdens største tall har blitt vist på en rekke filmfestivaler i inn- og utland, og ble hedret med Webby Awards Honoree i 2015.

Annet

Bulldozer Film er co-produsenter på den kommende danske eventyrfilmen Valhalla basert på den legendariske danske tegneserien med samme navn. 
Selskapet har kjøpt rettighetene til å filmatisere Bår Stenvik sin roman Informasjonen.
Kinas geologiske museum

Kinas geologiske museum (kinesisk: 中国地质博物馆, pinyin: Zhongguo dizhi bowuguan, Geological Museum of China) befinner seg i den kinesiske hovedstaden Beijing. Det ble grunnlagt i 1916 og var landets første naturvitenskapelige museum. 
Museet ligger i området Xisi i bydistriktet Xicheng sentralt i byen. Utstillingsflaten er på cirka 4500 kvadratmeter, og museet har mer enn 200.000 utstillingsgjenstander.
Prince Mohammad bin Abdulaziz Airport

Prince Mohammad bin Abdulaziz International Airport  (Medina internasjonale lufthavn) (IATA: MED, ICAO: OEMA) er en regional flyplass  Medina. Den ble åpnet i 1950 som innenriks flyplass, men har nå internasjonale ruter til Cairo, Doha, Dubai, Istanbul og Kuwait. Lufthavnen har omfattende internasjonale charter-flyvninger under muslimenes  Hajj-feiring  og Umrah-festlighetene. Pilgrimer som kommer for Hajj og Umrah kommer hit eller gjennom Jeddah Airport.
Den er er  Saudi-Arabias fjerde største med 5 703 349 passasjerer i 2014, inklusive  678 200 Hajjcharter og 1 100 175 Umrahcharter. Flyplassprosjektet ble kåret som et av verdens beste av Engineering News i september 2015. Flyplassen fikk også pris for beste  "Leadership in Energy and Environmental Design".
Hylamorpha

Utseende

En middelsstor, skinnende grønn skarabide med gulbrune bein.
Undersiden er tett kledt med hvit bestøvning og lyse hår.

Levevis

Artene er knyttet til sørbøk(Nothofagus)-skog. Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.
Denne arten kan være lokalt tallrik og kan gjøre en del skade på ulike planter.

Utbredelse

Slekten finnes bare i Argentina og Chile.
Militære Veteraners Motorsykkel Klubb Norge

Militære Veteraners Motorsykkel Klubb (MILVETMC) er en motorsykkelklubb for veteraner fra internasjonale operasjoner (INTOPS) med interesse for motorsykkel. Klubben ble stiftet 17. juni 2011 og har siden fått over 300 medlemmer fra hele landet.
Klubben er en 99 %-klubb, som innebærer at den er opptatt av å følge lover og regler. Klubben likestiller menn og kvinner, og åpner for medlemskap også for familie/pårørende til veteraner. Den har ingen prøvetid eller opptakskrav, og det er ingen begrensning på hvilken motorsykkel medlemmene har.
Klubben er organisert i chaptere rundt om i landet, slik som Chapter Lofoten, Chapter Bjørgvin (Hordaland), Chapter Nordvest (Møre og Romsdal), Chapter Eidsiva (Hedmark), Chapter Oslo / Akershus og Chapter Innherred (Nord-Trøndelag). De som av en geografisk eller andre grunner ikke kan komme inn under et chapter, kalles nomader.
MILVETMC er medlem i NMCU og har deltatt på Norgestreffet flere ganger. Under treffet i Bodø (2014) var MILVETMC nest største deltakende klubb, bare slått av NAF MC Trondheim. Også i klassen for lengste kjørte distanse klubb fikk MILVETMC andreplass, igjen bak NAF MC Trondheim. Under treffet i Sandnes (2015) var MILVETMC største deltakende klubb, hadde lengste kjørte distanse for klubb samt treffets yngste deltaker.
Klubben fikk hedersprisen under treffet Bike & Beach 2014 i Horten.
Westfälische Wilhelms-Universität Münster

Westfälische Wilhelms-Universität (WWU) i Münster er med 39 000 studenter og omkring 120 fag et av de største universitetene i Tyskland, etter Universität zu Köln og Ludwig-Maximilians-Universität. Det ble åpnet i 1780.
Universitetets bygninger er fordelt over hele byen; administrasjonen holder til på slottet i Münster.
Ved siden av Westfälische Wilhelms-Universität finnes det flere høyskoler i Münster.
Den senere pave Benedikt XVI var professor ved universitetet 1963-1966.
A-F Records

A-F Records er et selvstendig plateselskap startet av bandet Anti-Flag, med base i Pittsburgh i Pennsylvania i USA. Selskpet ble startet for å publiserere politisk punkrock.
TYPO3

TYPO3 er et meget fleksibelt open source content management system (CMS) skrevet i PHP. Det ble startet i 1998 av Kasper Skårhøj. Det brukes av mange profesjonelle webutviklere til krevende oppgaver og nybegynnerterskelen kan derfor virke høy for utviklere. Mye arbeid er lagt ned for å gjøre det mest mulig brukervennlig for innholdsredaktører.
TYPO3 bruker MySQL som database og blir konstant videreutviklet, nå er det kommet til version 4.0. TYPO3 er som mange andre CMS-systemer også oppdelt i frontend og backend, henholdsvis bruker- og administratordelen. Sidstnevnte kan benyttes til å redigere innholdselementer på systemets frontend gjennom en alminnelig nettleser.

Utvidelser

Der finnes over 2000 utvidelsesmoduler (extensions) til systemet, mange av dem med open source licens. Disse utvidelsene gjør det enkelt for web-utviklere å administrere og designe en mellomstort web-site. Blant utvidelsene er nyhetssystemer, shop-systemer, diskusjonsfora m.v. Alle utvidelsesmodulene er tilgjengelig via TYPO3 Extension Repository (TER).
Annika Sörenstam

Meritter

Annika Sörenstam har 72 seire på LPGA-touren og 17 på Ladies European Tour. I tillegg har hun fire seire på den australske profftouren og to på den japanske. 
Hun var første kvinne under seksti slag (59 slag) i en PGA-sanksjonert turnering.
Kultureliten

Kultureliten er et begrep som tradisjonelt henspiller på personer som på grunn av visse egenskaper, privilegier eller maktposisjoner i kultursfæren utgjør en egen samfunnsgruppe som anseendemessig står over andre. I bohemtiden, mot slutten av 1800-tallet, ble miljøet som frekventerte i og rundt Grand Café gjerne assosiert med kultureliten i Norge. Kretsen ble anført av personligheter fra dannelsesborgerskapet som Henrik Ibsen, Christian Krohg og Julius Fritzner.

Den nye kultureliten

I Norge ble begrepet (re-)lansert og aktualisert av Dagbladet høsten 2010. Dagbladet hevdet at dette var en morsom, inflytelsesrik og mannsdominert gruppe som satte dagsorden ved å invitere hverandre til tv-program og avisspalter. Harald Eia, Aslak Nore, Magnus Rønningen, Asbjørn Slettemark, Tore Sagen, Steinar Sagen, Thomas Seltzer og Fredrik Skavlan ble trukket fram som sentrale aktører i nettverket. 
Det ble hevdet at nettverket, med forgreininger til både media, forlagsbransje, politikk, musikk, samfunnsdebatt, og kongehus, ble bygd på gjensidig utbytte, taktikk, synlighet og kredibilitet. Mer konkret ble det hevdet at nettverksbyggingen fant sted gjennom ivrig og bevisst Twitter-bruk, stadige intervjuer og ansettelser av hverandre, samt at aktørene bedrev gjensidige forsvar i offentlige debatter.

Annen bruk og debatt om begrepet

Også i årene før begrepet ble aktualisert av Dagbladet høsten 2010 hadde det i mediene foregått en debatt om elitebegrepet, men da hadde «kultureliten» ofte en mer vag og annerledes definisjon. Man diskuterte sågar hvorvidt det i det hele tatt eksisterte noe som kan kalles for en «kulturelite», eller ikke.
Mississippi i flammer

Handling

Året er 1964, og tre borgerrettsforkjempere blir brutalt myrdet i delstaten Mississippi i de rasedelte sørstatene. Drapene utløser et nasjonalt søkelys mot rasehatet, og FBI-settes på saken. De to etterforskerne som blir satt på saken finner fort ut at omtrent alle i den lille sørstatsbyen vet hvem morderne er. Alle byens maktmennesker er Ku Klux Klan-medlemmer, og med frykten som våpen hindrer de innbyggerne i å fortelle hvem som står bak de brutale drapene.

Historiske bakgrunn

Filmen er basert på en sann historie om tre rasemotiverte drap som skjedde i Neshoba County i delstaten Mississippi i 1964. Tre år seinere ble Edgar Ray Killen og 18 andre Mississippi-menn stilt for retten i forbindelse med drapene. Flere av dem var tilknyttet KKK, og rasehat skal ha vært motivet. Ingen ble imidlertid tiltalt for drap, men for å ha konspirert mot føderale myndigheter. I 2004 ble saken gjenopptatt og året etter ble den 80 år gamle baptistpredikanten og Ku Klux Klan-lederen Edgar Ray Killen dømt til 60 års fengsel for drapene.
Poskam

Poskam eller Zepu (kinesisk: 泽普县; pinyin: Zépǔ Xiàn; uigursk: پوسكام ناھىيىسى / Poskam Nahiyisi) er et fylke i prefekturet Kashgar i den autonome region Xinjiang i Folkerepublikken Kina. 
Befolkningen var på 167 398 innbyggere i 1999.

Jernbane

Kashgar-Hotan-jernbanen løper gjennom området.

Vei

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Hayashichroma

Utseende

Middelsstore, spinkle, grønnlig metallisk fargede trebukker med et par mørkere lengdestriper på pronotum og dekkvinger. Antennene er tynne og omtrent så lange som kroppen hos hunnen, litt lengre hos hannen. Hodet er noe snuteformet forlenget. Pronotum er tønneformet, omtrent så langt som bredt. Dekkvingene er nokså jevnbrede. Beina er lange og tynne, mørkt fargede.

Levevis

Larvene utvikler seg i ved av løvtrær.

Utbredelse

Slekten er kjent fra Vest-Malaysia og Borneo.
Lucas County (Iowa)

Navn

Fylket er oppkalt etter Iowa-territoriets første guvernør, Robert Lucas.
Trust Merchant Bank

Oversikt

TMB er en av de største og raskest voksende bankene i Den demokratiske republikken Kongo med filialer i alle av landets 11 provinser. Banken har mer enn 1 150 ansatte fordelt på nær 90 filialer. TMBn er tilknyttet internbanknettverkettet SWIFT (TRMSCD3L) og er også medlem av både MasterCard og VISA.
Aust-Torpa

Aust-Torpa er et bygdeområde i Torpa i Nordre Land kommune. Det ligger langs fylkesvei 250 mellom Dokka og Lillehammer. Torpa består i tillegg av bygdene Nord-Torpa og Vest-Torpa.
Den sentrale delen av Aust-Torpa regnes som bygdesenteret i Torpa. Der finnes Torpa barne- og ungdomsskole, Torpa bo- og servicesenter (gamle-/sykehjem), en Joker nærbutikk (Veisten handel) og en kiosk med fastfood og videoutleie. Både butikken og kiosken var nedlagt ved årsskiftet 2013/2014.
På Aust-Torpa ligger de to vernede områdene Saltstutlia naturreservat og Flåmyra naturreservat.
Lauvlielva kraftverk, som ligger litt syd for Dokkfløyvatnet, er et småkraftverk som ble satt i drift i 2012.
Den katolske kirke i India

Den katolske kirke i India utgjør med 1,6 % av landets befolkning en religiøs minoritet i India. Blant de 24 millioner kristne i landet er imidlertid mer enn to tredjedeler katolikker. Av disse er igjen 72 % romerske katolikker (dvs. følger den latinske ritus), 24 % syro-malabariske (kaldeisk ritus) og 3 % syro-malankariske katolikker (antiokensk ritus).
Andelen av katolikker i befolkningen er høyest i delstatene Goa (36 %), Meghalaya (25 %) og Kerala (24 %, derav halvparten med orientalske riter). Årsakene er ulike: Kerala har fra det 1. århundre av hatt en betydelig såkalt tomaskristen minoritet; Goa var i århundrer hovedsetet for den katolske kolonimakten Portugal; i Meghalayas tilfelle har den katolske misjonen hatt stor suksess.

Primas og patriark

Indias primas er erkebiskopen av Goa og Daman. Erkebiskopen av Goa, som var Indias første erkebispesete, har innehatt primastittelen siden 1572. Siden 1886 bærer han i tillegg ærestittelen patriark av Østindia.

Storerkebiskoper

To av den katolske kirkens fire storerkebiskoper residerer i India. De er overhoder for den syro-malabariske resp. syro-malankariske kirken og innehar titlene storerkebiskop av Ernakulam-Angamaly resp. Thiruvananthapuram.

Nuntius

Pavens nuntius til India er erkebiskop Salvatore Pennacchio (siden 2010).

Kardinaler

Det fins (per 2010) seks indiske kardinaler: de emeriterte og den nåværende erkebiskopen av Mumbai, Simon Ignatius Pimenta (uten stemmerett), Ivan Dias og Oswald Gracias; den emeriterte erkebiskopen av Bangalore, Duraisamy Simon Lourdusamy (uten stemmerett); erkebiskopen av Ranchi, Telesphore Placidus Toppo; og storerkebiskopen av Ernakulam-Angamaly, Varkey Vithayathil.

Helgener

Apostelen Tomas har stor betydning for Indias kristne (jf. tomaskristne), siden han sies å ha misjonert Malabarkysten og ha lidd martyriet i Mayilappur.
Den første indiskfødte katolske helgen er klarissen Alfonsa Muttathupadathu (1910–1946; helligkåret 2008).
Moder Teresa, den sannsynligvis mest kjente katolikken som virket i India i nyere tid, ble saligkåret i 2003.

Klostre og valfartssteder

Mange indiske valfartssteder har sammenheng med apostelen Tomas’ virke. Det viktigste er antakelig St. Thomas-katedralen i Mayilappur, der Tomas skal ha blitt begravd. Stor betydning har også de seks kirkene som han skal ha grunnlagt, som Kokkamangalam og Malayattur. Blant andre valfartsmål kan nevnes Bom Jesus-basilikiaen i Goa eller Arokia Matha-basilikaen i Vailankanni.
Kurisumala Ashram er et syro-malankarisk cistercienserkloster.
Den aleksandrinske krønike

Den aleksandrinske krønike (Chronicum Alexandrinum, eller Chronicon Paschale/Paschal Chronicle, eller Fasti Siculi) er det konvensjonelle navnet på bysantinsk universal verdenskrønike fra 600-tallet e.Kr. Navnet Chronicon Paschale har sin opprinnelse i en kristen kronologi basert på den liturgiske påskesyklusen (engelsk «paschal cycle», fra gresk Πάσχα, «Pascha» = påske). Krønikens greske forfatter kalte den «Utdrag av tidsaldrene fra det første mennesket Adam til tyvende år av regimet til den fremste August Herakleios...»

Folkelig og kirkehistorisk

Ved å være en bysantinsk krønike følger den således kjente kilder. For årene 600 til 627, det vil si de siste årene til keiser Maurikios, regimet til Fokas, og de første sytten årene av regimet til keiser Herakleios, noe som gjør forfatteren til en samtidshistoriker, og hans fortelling er således historisk interessant og betydningsfull.
Som alle bysantinske krøniker og ulikt de mer ærverdige historikere omtaler og forholder forfatteren av Den aleksandrinske krønike seg til populære anekdoter, den fysiske beskrivelsen av det viktigste personligheter som tidvis er omsorgsfulle portretter, usedvanlige hendelser som jordskjelv og kometer, alt sett fra en kirkehistorisk synsvinkel og en kronologisk plan i henhold til Bibelen. Den litterære stilen er preget av dagligdagse og folkelige vendinger som er lite polert, men sirlig pyntet. Sempronius Asellius har pekt på denne bysantinske forskjellen i folkelig vendinger og særegne komposisjon som skiller krøniker (Annales) fra historieverker (Historia).
Den aleksandrinske krønike er en meget stor samling bestående av en kronologisk liste av hendelser som begynner med Adams skapelse. Manuskriptet, Codex Vaticanus græcus 1941 fra 900-tallet, er ødelagt i begynnelsen og stopper brått ved år 627. Den øvrige delen av krøniken består av en introduksjon som inneholder en del refleksjoner om kristen kronologi og kalkuleringen av påskesyklusen. Den såkalt bysantinske eller romerske tidsalder (som fortsatte å være i bruk i den greske kirke fram til dens frigjøring fra tyrkisk undertrykkelse) ble tilpasset for krøniken for første gang som grunnleggelsen av kronologien, i henhold til dette ble datoen for skapelsen satt til 21. mars 5507. I resten av manuskriptet setter forfatteren kun sammen tekster fra tidligere verker.

Forfatteren og kildene

Forfatteren identifiserer seg som en samtidig med keiser Herakleios (610-641) og var sannsynligvis en prest tilknyttet den økumeniske patriark Sergius. Verket ble sannsynligvis skrevet i løpet av de siste ti årene av regimet til Herakleios.
De viktigste kildene som ble benyttet var Sextus Julius Africanus, en kristen reisende og historiker på 200-tallet; den romerske kalender og almanakk som ble kalt Fasti; Eusebius av Cæsareas Krønike og kirkehistorie; Johannes Malalas; Acta Martyrum; avhandlingen Om vekt og mål av Epiphanius av Salamis, biskop av Konstantia (Salamis) på Kypros.
Mercisk

Mercisk var en angelsaksisk dialekt som ble snakket i det angelsaksiske kongedømmet Mercia (løselig lokalisert til Midlands i dagens England), et område hvor fire små kongeriker hadde blitt forent under en monark. Sammen med nordhumbrisk, var det ene av to angliske dialekter, et germansk språk som hadde sitt kulturelle opphav i Angeln, et distrikt i dagens Schleswig-Holstein i nordlige Tyskland. De to andre angelsaksiske dialektene var kentisk og vestsaksisk.
Hver av disse dialektene var assosiert med et uavhengig kongerike på de britiske øyer. Av disse ble hele Northumbria og det meste av Mercia oversvømmet av nordboere fra Skandinavia, vikinger, i løpet av 800-tallet, hovedsakelig fra Danmark, men siden også fra Norge. Deler av Merica og hele Kent ble forsvart mot nordboerne, men ble integrert inn i kongedømmet Wessex. På grunn av maktkonsentrasjonen og presset fra nordboerne, er det lite eller ingen skriftlige bevis på utviklingen av angelsaksiske dialekter utenfor Wessex etter kong Alfred av Wessexs forening før den språklige perioden med mellomengelsk (fra omkring begynnelsen av 1100-tallet til slutten av det 1400-tallet).

Historie

Den merciske dialekten ble snakket så langt øst som grensen til East Anglia og så langt vest som Offas dike ved grensen av Wales. Den ble snakket så langt nord som Staffordshire, mot grensen av Northumbria og Strathclyde, og så langt sør som sørlige Oxfordshire og Gloucestershire hvor det grenset mot Wessex. Norrønt språk infiltrerte dialekten ved noen få tilfeller etter opprettelsen av Danelagen. Dette beskriver situasjonen før foreningen av Mercia.
Den gammelengelske martyrologi er en moderne betegnelse på en angelsaksisk samling av over 230 hagiografier (helgenbiografier). Den ble antagelig samlet i Mercia, eller av en som skrev den merciske dialekt av angelsaksisk en gang på andre halvdel av 800-tallet.
I det senere angelsaksiske England ville dialekten ha forblitt praktisert i talespråket, men bortimot aldri i skriftlige dokumenter. En del tid etter den normanniske erobringen oppsto mellomengelske dialekter og ble senere benyttet i litterære verker som Ormulum (1100-tallet) og i skriftene til en ellers ukjent forfatter som kalles for Perledikteren eller Gawain-poeten. I senmiddelalderen synes mercisk eller dialekten i Øst-Midlands å ha vært framherskende i London-området, frambrakte former som are (fra merciske arun).

Grammatikk

Mercisk grammatikk har samme struktur som andre vestgermanske dialekter.
Fylkesvei 4028

Fylkesvei 4028 går mellom Kylland og Flystveit i Åseral kommune. Veien er 14,5 km lang.
Frem til 2019 hadde veien betegnelsen Fylkesvei 354.
Fylkesvei 3790

Fylkesvei 3790 går mellom Trollebakken og Moi i Evje og Hornnes kommune. Veien er 1,1 km lang.
Frem til 2019 hadde veien betegnelsen Fylkesvei 308.